פרשת אלון קסטיאל

אלון קסטיאל (נולד ב-1980) הוא איש עסקים ישראלי, שהורשע בניסיון אונס, מעשה מגונה בכוח, במעשה מגונה ובהטרדה מינית, לאחר שהוגשו נגדו תלונות רבות על עבירות מין, לרבות אונס. למשפחתו של קסטיאל הייתה בעבר חברה למכירת רהיטי יוקרה ובבעלותה נדל"ן באזור תל אביב ויפו. קסטיאל עצמו עסק ברכישה והשבחת נדל"ן והיה שותף במספר מועדוני לילה בתל אביב. לקסטיאל שלושה ילדים משני קצמן. בנובמבר 2016 פרסמה עירד מרציאנו צייגר פוסט אנונימי בפייסבוק שהזהיר מפני איש עסקים ודמות מוכרת בחיי הלילה בתל אביב שפוגע בנשים, וקראה לנפגעות להתלונן במשטרה. התלונות שהגיעו והוצלבו במאגר העדויות של אחת מתוך אחת הגיעו אל העיתונאית שרון שפורר וזו העלתה באותו חודש כתבה באתר המקום הכי חם בגיהנום על הרחקתו של קסטיאל ממספר מועדונים בתל אביב בעקבות הטרדות מיניות. בעקבות הפוסט של מרציאנו צייגר והכתבה במקום הכי חם החלו להצטבר עדויות רבות של נשים על אונס, לרבות שימוש בסם אונס ועבירות מין שביצע בהן קסטיאל. לאחר חשיפת העדויות פנו שדולת הנשים וארגוני נשים נוספים למשטרה בבקשה לפתוח חקירה פלילית נגד קסטיאל. מספר ימים לאחר מכן הגישה זהר להט תלונה ראשונה במשטרה ובעקבותיה הגישו תלונות שרי גולן ומרציאנו צייגר. להט, גולן ומרציאנו צייגר חשפו את זהותן בתקשורת מיוזמתן. בהמשך נחשפו גם הנפגעות אור בירון, נעמה אלכס לוי ועפרי יהב. עד יולי 2017 הוגשו למשטרה עוד אחת עשרה תלונות כנגד קסטיאל. בסך הכל הוגשו נגדו במשטרה 14 תלונות על עבירות מין, כאשר חוקרי המשטרה הגדירו חמש מתוכן כאונס. ביולי של אותה שנה, חודש לאחר שהמדינה החלה בהליך גישור מול קסטיאל, הוגשה נגדו תלונה נוספת, 15 במספר. לאורך כל החקירה, קסטיאל הכחיש את כל העבירות המיוחסות לו וטען שהמעשים היו בהסכמה. לאחר החקירה הפלילית והליך הגישור מול קסטיאל, הפרקליטות הוציאה מתוך כתב האישום שלוש מתוך חמש התלונות על אונס לטענתה בשל התיישנות והיעדר ראיות ולא כללה את מרציאנו צייגר, חושפת הפרשה ולהט, הנפגעת הראשונה שהגישה תלונה. בכתב האישום נותרו לבסוף שש נשים. בהמשך הפרקליטות מחקה תלונה נוספת בשל התיישנות לטענתה והותירה בכתב האישום חמש נשים. בינואר 2018 הפרקליטות וקסטיאל הגיעו להסדר טיעון בו נכללו ארבע נשים, לאחר שהפרקליטות הסכימה להוציא מכתב האישום מקרה אחד של ניסיון אונס. במסגרת ההסדר סעיף האונס שבו הואשם הומר לניסיון אונס, ניסיון האונס הומר למעשה מגונה בכוח, המעשה המגונה בכוח הומר למעשה מגונה והמעשה המגונה הומר להטרדה מינית. קסטיאל הודה והורשע בהסדר טיעון בעבירות של ניסיון אונס, מעשה מגונה בכוח, מעשה מגונה ובהטרדה מינית. ביולי 2018 גזר בית המשפט המחוזי על קסטיאל ארבע שנים ותשעה חודשי מאסר. כן נפסק שעל קסטיאל לשלם פיצויים לכל מתלוננת. בגזר הדין ציינו השופטים כי "זו תמונת עבריינותו המינית של הנאשם, שאיננה חד פעמית; מדי פרק זמן, במהלך השנים, הנאשם שוב ביצע עבירת מין, כשהוא עושה זאת כל פעם כלפי מתלוננת אחרת, תוך שהנאשם התעלם מרצונה, מכבודה ומזכותה על גופה, פולש לפרטיותה, ופוגע במתלוננת באופן חמור עד חמור מאוד". באותו חודש הוגשה נגד קסטיאל תלונה נוספת, ה-16 במספר. תלונות מספר 15 ו-16 נסגרו בהמשך ללא הגשת כתב אישום בשל חוסר ראיות לטענת הפרקליטות. ב- 26 באוגוסט 2018 החל קסטיאל לרצות את מאסרו בכלא חרמון. ביוני 2019 דחה בית המשפט העליון את ערעורו של קסטיאל על חומרת העונש. בשנת 2021 שודרה הסדרה בת שלושת הפרקים אחרי חצות: הסוד הכי שמור בעיר אשר מגוללת את הפרשה מנקודת המבט של נפגעותיו של קסטיאל. בסדרה נחשפו, בנוסף לאלה שנחשפו לתקשורת בעבר, שתי הנפגעות מיטל כהן ומיכל לויט וכן שתי נפגעות שלא התלוננו במשטרה ולא חשפו את זהותן. ביולי 2021 הגיש קסטיאל בקשה לוועדת השחרורים לקיצור שליש ממאסרו אולם זו דחתה את הבקשה. במאי 2022 הגיש קסטיאל בקשה נוספת לוועדת השחרורים לקיצור מאסרו. בקשתו של קסטיאל התקבלה מבלי ששמעה הוועדה את עמדתן של הנפגעות שלו. בעקבות החלטת הוועדה קמה מחאה ציבורית רחבה והפרקליטות ערערה על ההחלטה לבית המשפט המחוזי. בית המשפט המחוזי ביטל את ההחלטה והחזיר את התיק פעם נוספת לוועדת השחרורים, במטרה שזו תשמע את עמדתן של הנפגעות. בהחלטת בית המשפט, שהתקבלה בעקבות ערעור הפרקליטות על השחרור, ציין בית המשפט כי נפל פגם בהתנהלות הוועדה: "היה מקום לדחות את הדיון בוועדת השחרורים, ולזמן את כל המתלוננות להביע עמדה, על ועדת השחרורים לשקול לא רק את מצבו של האסיר, אלא גם את השלכות השחרור המוקדם על נפגעות העבירה". וועדת השחרורים החליטה פעם נוספת לשחרר את קסטיאל לאחר ששמעה את נפגעותיו וזאת בתנאי שיורחק מהערים תל אביב, רמת גן וגבעתיים עד סיום תקופת מאסרו. בהחלטתה ציינה כי היא מצאה ש"אין לתת לעמדתן משקל מכריע". גם על החלטה זו נמתחה ביקורת ציבורית רחבה. בעקבות ההחלטה עתרה הפרקליטות לבית המשפט המחוזי, אך זה דחה את העתירה ואישר לשחרר את קסטיאל. קסטיאל שוחרר ממאסר ביולי 2022 עם תום ריצוי ארבע שנים והחל להתגורר בבת ים. עם היוודע דבר מגוריו בבת ים קמה מחאה בקרב נשות העיר שקראו להרחיקו מהעיר. במקביל להליך הפלילי, הנפגעות הגישו נגד קסטיאל תביעות אזרחיות. מרציאנו צייגר שתלונתה לא נכללה בכתב האישום יזמה בשנת 2018 קמפיין מימון המונים בכדי לממן הליך תביעה אזרחית נגד קסטיאל ובסכום שגייסה הקימה קרן לנפגעות תקיפה מינית. ביולי 2018 הגיע קסטיאל לפשרה עם שלוש מהנפגעות לפיה יפצה אותן במאות אלפי שקלים לאחר שאלה תכננו להגיש נגדו תביעה אזרחית. שתיים מהמפוצות נכללו בכתב האישום, בעוד על תלונתה של השלישית חלה התיישנות. במרץ 2022 הוגשה נגד קסטיאל תביעה אזרחית על ידי נפגעת שתלונתה לא נכללה בכתב האישום נגדו. בפברואר 2023 התקבלה תביעתה, ובית המשפט פסק כי קסטיאל יפצה את הנפגעת ב-2.6 מיליון שקלים. תפ"ח (תל אביב-יפו) 65096-12-16 מדינת ישראל - פרקליטות מחוז ת״א (פלילי) נ' אלון קסטיאל, ניתן ב-23 ביולי 2018, באתר "נבו" - גזר הדין הסדרה אחרי חצות: הסוד הכי שמור בתל אביב נופר סיני, היסטוריה משפחתית: משוליית הרפד למשפחת מעצבי רהיטי יוקרה, רגע לפני הפריצה לחו"ל, באתר TheMarker‏, 24 במרץ 2006 רז סמולסקי, הכירו: הצעיר בן ה-34, שקונה ומוכר בניינים - ומרוויח מיליונים בשנה, באתר TheMarker‏, 11 בדצמבר 2014 בועות: אלון קסטיאל מצפה לבת בפעם השנייה, באתר "ידיעות אחרונות", 19 בנובמבר 2017 ליאורה גולדנברג-שטרן, ‏זמן קצר אחרי שחררו מהכלא: עבריין המין אלון קסטיאל יהפוך לאבא בפעם השלישית, באתר מעריב אונליין, 4 בנובמבר 2022 ליאת בר סתו, ‏"הפרקליטות מנקה את החברה עם סמרטוט – והסמרטוט הוא הנפגעת", באתר ‏מאקו‏, 4 באפריל 2018 שרון שפורר, אלון קסטיאל הורחק ממועדונים בגלל תלונות על הטרדה: "הוא שם לי יד על הציצי, פשוט חפן אותו מול כולם", באתר "המקום הכי חם בגיהנום", 17 בנובמבר 2016 שרון שפורר, "אני לא זוכרת כלום, התעוררתי עירומה לידו במיטה" – עדויות של נשים שפגשו את אלון קסטיאל, באתר "המקום הכי חם בגיהנום", 18 בנובמבר 2016 עדויות נוספות נגד אלון קסטיאל: "לא זוכרת כלום, התעוררתי עירומה לידו במיטה", באתר TheMarker‏, 18 בנובמבר 2016 נעם ברקן, עדויות נגד אלון קסטיאל: "אמרתי שכואב לי, שאני לא רוצה לשכב איתו, זה לא עניין אותו", באתר ynet, 20 בנובמבר 2016 שרון שפורר, המתלוננת הראשונה נגד אלון קסטיאל: "אני מקווה שעוד יבואו בעקבותי", באתר "המקום הכי חם בגיהנום", 21 בנובמבר 2016 מאיה לקר, הנשים האמיצות שהתלוננו נגד אלון קסטיאל בפנים גלויות, באתר טיים אאוט, ‏28/12/17 מערכת "חמש עם רפי רשף", הלילה הטראומטי של נעמה: אלקון קסטיאל חטף אותי לדירתו בכוח", באתר חדשות 13, ‏22/11/16 אדם קוטב, המתלוננות נגד קסטיאל זועמות על השחרור המוקדם:"מישהו צריך להיות בכלוב – הוא או אנחנו", באתר ynet, 18 במאי 2022 דנה ספקטור, הנאשמת - מדינת ישראל:"טורף שפגע בנשים השתקם בזמן כה קצר, ולי לקח שנים?", באתר ynet, 21 במאי 2022 אלי סניור, המשטרה: "נשים נוספות התלוננו נגד אלון קסטיאל", באתר ynet, 21 בדצמבר 2016 שרון שפורר, פרשת קסטיאל: כל המספרים, באתר "המקום הכי חם בגיהנום", 17 בינואר 2018 אלון חכמון, ‏אלון קסטיאל עומת עם המתלוננות נגדו וטוען: "הכל היה בהסכמה", באתר מעריב אונליין, 15 בדצמבר 2016 אתר, ‏אלון קסטיאל מדבר: "לקחו לי את החיים; האמת תצא לאור", באתר גלובס, 20 בנובמבר 2016 ברהנו טגניה, ‏קסטיאל: "מעולם לא נתתי סם אונס", באתר ‏מאקו‏, 14 בדצמבר 2016 שרון פולבר, אישום האונס המרכזי נגד אלון קסטיאל בוטל בשל התיישנות, באתר הארץ, 9 בפברואר 2017 חושפת פרשת קסטיאל: "סף הראיות הנדרש הוא בלתי אפשרי", באתר כאן, ‏15/11/17 מור שמעוני, ‏התובעת במשפטו של אלון קסטיאל מודה: "יש לי חמלה כלפיו", באתר מעריב אונליין, 21 בספטמבר 2018 רויטל חובל, אלון קסטיאל חתם על הסדר טיעון: הודה והורשע בניסיון אונס, באתר הארץ, 3 בינואר 2018 גלעד מורג, מחתה עם שלט על עסקת הטיעון: "אלון קסטיאל אנס אותי", באתר ynet, 3 בינואר 2018 חן מענית, הפרקליטות דורשת שמונה שנות מאסר לאלון קסטיאל, באתר ישראל היום, ‏19/6/18 חן מענית, ‏4 שנים ו-9 חודשי מאסר לאלון קסטיאל בגין שורת עבירות מין, באתר גלובס, 23 ביולי 2018 ביקורת קשה על העונש שנגזר על אלון קסטיאל, באתר ‏מאקו‏, 23 ביולי 2018 חן מענית, ‏נסגר אחד מתיקי האונס נגד אלון קסטיאל, באתר גלובס, 14 במרץ 2019 רויטל חובל, אלון קסטיאל, שהורשע בתקיפה מינית של ארבע נשים, החל הבוקר לרצות את מאסרו, באתר הארץ, 26 באוגוסט 2018 רויטל חובל, אחת מנפגעות קסטיאל לשופטי העליון: "העונש שלו עלוב, אל תעזו להפחית ממנו", באתר הארץ, 2 במאי 2019 רויטל חובל, העליון דחה את ערעורו של עבריין המין אלון קסטיאל על עונש המאסר שנגזר עליו, באתר הארץ, 23 ביוני 2019 שקד קדמי אורבך, שלחו אותי לחפש 5 נפגעות של אלון קסטיאל. מצאתי 30, באתר טיים אאוט, ‏15/3/21 סמדר שילוני, בלי צהוב ועם הרבה רגש: הדוקו על אלון קסטיאל חורך את הנפש, באתר ynet, 12 במרץ 2021 רותה קופפר, סדרת הדוקו על פרשת קסטיאל מאפשרת למתלוננות להחשף בכבוד, באתר כלכליסט, 14 במרץ 2021 אריאנה מלמד, הסדרה המטלטלת על אלון קסטיאל תשכנע אתכם שאין ברירה אלא לדבר, באתר הארץ, 12 במרץ 2021 עדן יואל, ‏כשהבוקר יאיר, באתר ‏מאקו‏, 19 במרץ 2021 גלעד מורג, נדחתה בקשתו של אלון קסטיאל לשחרור מוקדם, באתר "ידיעות אחרונות", 2 באוגוסט 2021 שרי גולן, "קשה לי לנשום": אחת מנפגעות אלון קסטיאל על התחושות לפני הדיון בוועדת השחרורים, באתר ynet, 16 במאי 2022 קורין אלבז-אלוש, "לעזור במסע עם המשא": המחאה של נפגעת אלון קסטיאל, באתר ynet, 6 ביוני 2022 ישראל מושקוביץ, אחרי המחאות: הפרקליטות תעתור נגד שחרורו המוקדם של אלון קסטיאל, באתר ynet, 19 במאי 2022 אחיה ראב"ד, יישאר בכלא: בוטלה ההחלטה לשחרור מוקדם לאלון קסטיאל, באתר ynet, 7 ביוני 2022 ישראל מושקוביץ, ועדת השחרורים קבעה שוב:אלון קסטיאל ישוחרר מהכלא לאחר שיורחק מתל אביב, באתר ynet, 27 ביוני 2022 אלון חכמון, ‏ועדת השחרורים הכריעה: עבריין המין אלון קסטיאל ישוחרר בתנאי שיורחק מת"א, באתר מעריב אונליין, 27 ביוני 2022 "בכיתי בכי אמיתי של שבר": ראיון מטלטל עם אחת מנפגעותיו של אלון קסטיאל, באתר מעריב אונליין, 19 ביולי 2022 אנונימית, ‏"משהו רע מאוד קרה לי באותו לילה, אבל לא ידעתי להגיד מה", באתר ‏מאקו‏, 16 במאי 2022 אחיה ראב"ד,גלעד מורג, אדם קוטב, מאיר תורג'מן, הערעור נדחה, קסטיאל ישוחרר מהכלא: "אנסת באופן שיטתי, ולא לקחת אחריות", באתר ynet, 18 ביולי 2022 מאיר תורג'מן, קורין אלבז-אלוש, המחאה על שחרורו של אלון קסטיאל מתרחבת: "הנשים בבת ים שוות פחות?", באתר ynet, 21 ביולי 2022 וואלה!, ‏"לאף אחד לא אכפת מהקורבנות, הבנתי שכסף יכול לקנות חופש", באתר מעריב אונליין, 16 במאי 2022 רויטל חובל, מגישת התביעה האזרחית נגד קסטיאל: "פתאום לנפגעות יש קול ובחירה", באתר כאן, ‏26/3/18 ברקת שמאי, ‏מתלוננת נגד אלון קסטיאל גייסה כ-90 אלף שקל במימון המונים; תגיש תביעה אזרחית, באתר גלובס, 27 במרץ 2018 מיכל רבינוביץ', לא מוותרת: פרויקט מימון ההמונים של חושפת פרשת קסטיאל, באתר כאן, ‏23/7/18 רויטל חובל, עבריין המין אלון קסטיאל יפצה שלוש מהמתלוננות נגדו במאות אלפי שקלים, באתר הארץ, 23 ביולי 2018 ערן סויסה, אחת המתלוננות תובעת מאלון קסטיאל 2.5 מיליון שקלים, באתר ישראל היום, ‏14/3/22 נינה פוקס, חשפה את אלון קסטיאל - ותקבל ממנו 2.6 מיליון שקל: "ניצחון גדול", באתר ynet, 16 בפברואר 2023.